Nur’aini Binti Hassan

## Latar Belakang
Puan Hajjah Nur'aini Binti Haji Hassan dilahirkan di Segamat Johor pada 12hb Oktober 1957. Beliau adalah seorang pendidik yang terkenal dengan pengkhususan dalam teknologi pendidikan dan kepimpinan beliau dalam pengurusan sumber sekolah di Segamat Johor.
Berdasarkan profile kerjaya beliau dan sumbangan serantau, berikut ialah aspek utama dalam kehidupan profesional beliau:
1. Peranan Professional
1.1. Guru pengkhususan dalam multimedia: Beliau adalah salah seorang pendokong awal yang mengintegrasikan multimedia, teknologi maklumat dan komunikasi (ICT) ke dalam kurikulum  sekolah Malaysia. Kepakaran beliau tertumpu pada penggunaan alat digital untuk meningkatkan proses pengajaran dan pembelajaran.
1.2. Ketua Pusat Sumber (GPM): Beliau berkhidmat sebagai Guru Perpustakaan dan Media dan akhirnya  sebagai Ketua Pusat Sumber Sekolah di Segamat Johor. Dalam peranan ini, beliau bertanggungjawab untuk mengubah perpustakaan sekolah tradisional menjadi hab moden untuk pembelajaran dan penyelidikan digital.
2. Kesan Pendidikan
2.1. Literasi dan Media: Kerja beliau melibatkan mempromosikan literasi media dalam kalangan pelajar dan guru,  bagi memastikan sekolah di daerah Segamat mempunyai akses kepada sumber pendidikan yang dikemas-kini.
2.2. Transformasi Digital: Sebagai seorang pakar, beliau memainkan peranan dalam melatih rakan-rakan pendidik dalam pengunaan perisian dan perkakasan multimedia, sejajar dengan inisiatif "Sekolah Pintar" Kementerian Pendidikan pada akhir 1990'an dan 2000'an.
## Hubungan Kekeluargaan
Puan Hajjah Nur'aini Binti Haji Hassan dilahirkan di Segamat Johor pada 12hb Oktober 1957 dan merupakan cahayamata ketiga (daripada 12 orang adik-beradik) kepada pasangan bahagia Tuan Haji Hassan Bin Haji Muhammad (seorang Pengetua dan Tokoh Sejarah yang terkenal di Segamat), dan Puan Hajjah Zainab Binti Haji Hassan (seorang pendidik yang terkenal di Segamat). Keluarga beliau mempunyai tradisi yang kuat dalam pendidikan dan perkhidmatan awam.Beliau juga adalah cucu kepada Ibu Zain @Tan Sri Hajjah Zainon Binti Munshi Sulaiman, seorang nasionalis dan juga seorang pendidik yang sangat terkenal di Malaysia. Beliau juga adalah merupakan anak saudara kepada Khalidah Adibah Binti Amin atau lebih dikenali sebagai Adibah Amin. Beliau juga adalah anak saudara kepada Datok Sulaiman Bin Mohd Noor (Bekas Setiausaha Kerajaan Negeri Johor).
Beliau mendirikan rumah-tangga dengan Tuan Haji Junaidi Bin Md Said (juga merupakan seorang Guru Besar) dan telah dikurniakan 3 orang cahaya mata iaitu:-  . Puan Nur Juzhani Binti Junaidi (Pakar Multimedia)  . Dr Mohd Hazmi Bin Junaidi (Pakar Anestetik)  . Encik Mohd Haziq Bin Junaidi (Aktuaris) 
## Pendidikan
Beliau mendapat pendidikan awal di Sekolah Rendah Canossian Convent, Segamat. Kemudian di Sekolah Menengah Convent, Segamat. Setelah itu beliau telah ditawarkan untuk melanjutkan pengajian di Maktab Perguruan Perempuan Melaka (MPPM). Kemudian beliau melanjutkan Pengajian di Universiti Malaya, Kuala Lumpur dan Universiti Pendidikan Sultan Idris, Tanjung Malim, Perak. 
## Kerjaya
Setelah tamat Tingkatan 5 dengan kelulusan SPM, beliau telah berjaya menjadi seorang guru sandaran di beberapa sekolah menengah beberapa tahun, sebelum melanjutkan pengajian di Maktab Perguruan Perempuan Melaka. Setelah tamat pengajian di Maktab Perguruan Perempuan Melaka, beliau terus berkhidmat sebagai guru yang bertauliah di beberapa buah sekolah menengah di Segamat, termasuk lah:- 
. Sekolah Menengah Datok Bentara Dalam, Segamat 
. Sekolah Tinggi Segamat, Segamat 
Kemudian setelah mendapat sarjana dalam bidang pendidikan multimedia dari Universiti Malaya dan Universiti Pendidikan Sultan Idris, beliau telah dilantik sebagai Guru Pengkhususan dalam Multimedia, Guru Perpustakaan dan Media dan akhirnya sebagai Ketua Pusat Sumber Sekolah-Sekolah di Segamat 
## Kontribusi
Walaupun beliau mungkin bukan seorang tokoh awam dalam skala politik negara, tapi beliau merupakan seorang yang amat dihormati dalam komuniti pendidikan di negeri Johor, kerana sumbangan beliau dalam memodenkan pusat sumber sekolah dan didikasi beliau terhadap bidang pendidikan multimedia.

## Galeri

Nur'aini Binti Hassan.jpg|Sumbangan Terbesar dalam memodenkan Pusat Sumber Sekolah di Johor
Zainab Hassan 1931.jpg|Pendidik yang telah berjaya memupuk ramai pemimpin hebat (tanpa mengira latarbelakang) di Johor dan Malaysia
Adat Resam Melayu Segamat.jpg|Kulit Buku Adat Resam Melayu Segamat
Hassan Bin Muhammad.jpg|Seorang Guru Besar yang dedikasi dan juga seorang Tokoh Sejarah Segamat, Johor, Malaysia
Tok Bertiga Segamat.jpg|Tok Bertiga Segamat

## References

## Sources
* ©Hassan Muhammad (1968), Original Writer. Manuscript: Sejarah dan Adat Resam Segamat (Translated as The History and Local Custom of Segamat). Language Institute Kuala Lumpur.
* ©Seth Yusof @Ibnu Yusof (1996), Editor and Commentator. Adat Resam Melayu Segamat (Translated as The Malay Custom of Segamat). Al-Kafilah Enterprise.